text: Afleverede pc med børneporno til reparation
  24 februar 2010 kl. 15.55
  En 66-årig mand fra Glejbjerg er nu for anden gang anklaget for at have børneporno på sin computer.
  Umiddelbart er der ikke noget galt i at aflevere sin computer til reparation, men ikke desto mindre endte en sådan handling med en
  politianmeldelse af en snart 67-årig mand fra Glejbjerg, skriver jv.dk. 
  Årsag: Der var børnepornografiske billeder på computerens harddisk.
  Da politiet senere ransagede mandens hjem, fandt de derudover flere cd?er med billeder af samme karakter.
  
  Retssagen i gang
  Der er nu en retssag i gang mod manden ved Retten i Esbjerg. 
  Ifølge anklageskriftet, som jp.dk er i besiddelse med, er den 66-årige anklaget for ?at have været i besiddelse af i alt 58 billeder, dels
  utugtige billeder af børn under 18 år og dels billeder med børnepornografisk indhold, lagret på en bærbar computer af mærket Acer og på CD-rommer.?
  